<classify> JAJI Kiongozi, Mahakama Kuu ya Tanzania, Dk Eliezer Feleshi amewataka wajumbe wa Kamati ya Utatu ya Mahakama ya Kazi kushirikiana kushughulikia mashauri ya migogoro ya kazi.Akiwasilisha hotuba kwa niaba ya Jaji Kiongozi katika ufunguzi rasmi wa Kikao cha Kamati ya Utatu kilichofanyika jijini Dar es Salaam juzi, Kaimu Jaji Kiongozi wa Mahakama Kuu ya Tanzania, Jaji Benhajj Masoud alisema kuwa takwimu zinaonesha kuwa mzigo bado ni mkubwa na inahitaji mchango wa wadau wote katika kuyashughulikia mashauri hayo.Kwa mwaka 2017, idadi ya mashauri ya kazi yaliyofunguliwa ni 3414, yaliyosikilizwa ni 3135 na yaliyobaki ni 3664, kwa mwaka 2018 idadi ya mashauri yaliyofunguliwa yalikuwa 1944, yaliyosikilizwa ni 2012 na yaliyobaki ni 2256 na kwa mwaka huu 2019 Januari hadi Agosti jumla ya mashauri 1889 yamefunguliwa, yaliyosikilizwa ni 1549 na yaliyobaki ni 2549, alieleza Jaji Kiongozi.Alisema alisema kuwa mahakama inaendelea na mikakati mbalimbali ya kutatua mlundikano wa mashauri mojawapo ikiwa ni Jaji Mkuu wa Tanzania kupitia Tangazo lake la Aprili 30, 2018 Labour Division Judges and Deputy Registrars Designation Notice.Kupitia tangazo hili, Jaji Mkuu aligatua mamlaka ya Mahakama Kuu Divisheni ya Kazi kwa Waheshimiwa Majaji na Naibu Wasajili wote kwenye Kanda zote kasoro Kanda ya Dar es Salaam, kusikiliza mashauri ya kazi, amefafanua Jaji Kiongozi.Amewashukuru wadau kwa mchango mkubwa wanaoendelea kuipatia Mahakama ya Tanzania hususani Mahakama Kuu- Divisheni ya Kazi na kuwataka kupitia kikao hicho kuja na mikakati zaidi itakayotatua changamoto mbalimbali kuhusiana na mashauri hayo.Jaji Kiongozi amewakumbusha wajumbe hao kuwa jukumu lao kwa mujibu wa Sheria ni kuweka mikakati itakayowezesha kusukuma mbele mashauri  <topic>: KITAIFA 